
              REPUBLIKA HRVATSKA								 
OPĆINSKI PREKRŠAJNI SUD U ZAGREBU
               Zagreb, Avenija Dubrovnik 8  

Poslovni broj: Pp- 8860/2025

R J E Š E N J E

Općinski prekršajni sud u Zagrebu, po sutkinji Danieli Šola, uz nazočnost  zapisničarke Josipe Kovačić, rješavajući u povodu zahtjeva za naknadu troškova prekršajnog postupka I. okrivljene pravne osobe P.G.P. d.o.o., II okrivljene odgovorne osobe Dubravka Kološa i III. okrivljene odgovorne osobe Borisa Kološa, zastupani po branitelju Andriji Zeleniku, odvjetniku iz Zagreba, temeljem čl. 138. st. 2. toč. 7. vezano uz čl. 140. st. 8. Prekršajnog zakona (NN 107/07, 39/13, 157/13, 110/15, 70/17, 118/18,114/22), 3. srpnja 2026.,

r i j e š i o  j e

	I. Nalaže se računovodstvu ovog suda da I. okrivljenoj pravnoj osobi P.G.P. d.o.o., sa sjedištem u Zagrebu, Dubrava 124, OIB: 12988772690, II. okrivljenoj odgovornoj osobi Dubravku Kološu, OIB: 65274629357, s prebivalištem u Zagrebu, Jurja Žerjavića 5 i III. okrivljenoj odgovornoj osobi Borisu Kološu, OIB: 36978282406, s prebivalištem u Zagrebu, Gospočak 44A, za naknadu iznosa nagrade i nužnih izdataka branitelja Andrije Zelenike, odvjetnika iz Zagreba, OIB: 26344299944, Ulica Pavla Šubića 9/IV, isplati iznos naknade troška od 440,00 € (četiristo četrdeset eura).

	II. Trošak u iznosu od 480,00 € (četiristo osamdeset eura), uplatit će se po pravomoćnosti ovog rješenja na žiro račun branitelja Andrije Zelenike, odvjetnika iz Zagreba, otvoren kod Zagrebačke banke d.d., na IBAN: HR 5723600001103015541.  

	
Obrazloženje

1. Općinski prekršajni sud u Zagrebu donio je dana 28. ožujka 2026. godine na temelju odredbe čl. 161. st. 6. Prekršajnog zakona presudu pod gornjim brojem, kojom se  I, II i III okrivljenici oslobađaju od optužbe. Temeljem odredbe čl. 140. st. 2. Prekršajnog zakona troškovi prekršajnog postupka padaju na teret proračunskih sredstava suda.
2. Dana 25. svibnja 2026. godine zaprimljen je kod ovoga Suda podnesak okrivljenika putem branitelja Andrije Zelenike, odvjetnika iz Zagreba, kojim predlaže donošenje rješenja o trošku postupka i to sastavljanje prigovora protiv obaveznog prekršajnog naloga od dana 22.02.2024. 100 bodova po Tbr. 5. toč. 3. OT, u vezi s Tbr. 4. toč. 1. al. 7. OT i Tbr. 40. toč. 1. OT, sastavljanje pisane obrane od dana 14.11.2024. 100 bodova po Tbr. 1. toč. 2. OT, u vezi s Tbr. 4. toč. 1. al. 7. OT i Tbr. 40. toč. 1. OT. Kako bod iznosi 2 eura, to je ukupno 400,00 € (četiristo eura), uvećano za povišenje tarifnih stavaka za zastupanje više osoba +20% u iznosu od 80,00 (osamdeset eura) iznosi 480,00 € (četiristo osamdeset eura).
3. Zahtjev je osnovan.
4. Sudac je pregledom spisa uzimajući u obzir vrijednost pojedinih radnji odvjetnika određenih odredbama Tarife o nagradama i naknadi troškova za rad odvjetnika, utvrdio da okrivljenicima pripadaju troškovi na ime nagrade i nužnih izdataka branitelja u iznosu od 480,00 € (četiristo osamdeset eura).


5. Naime, okrivljenici imaju pravo na naknadu za navedeni trošak i to za sastav prigovora od 22. veljače 2024. u vrijednosti od 100 bodova, u skladu s Tbr. 5. toč. 3. Tarife o nagradama i naknadi troškova za rad odvjetnika i za sastav pisane obrane od 14. studenog 2024. u vrijednosti od 100 bodova, u skladu s Tbr. 1. toč. 2. Tarife, ukupno 200 bodova. Budući da sukladno Tbr. 54. Tarife vrijednost boda iznosi 2,00 eura, okrivljenici za navedeni trošak imaju pravo na naknadu od 400,00 € (četiristo eura), uvećano za 20 % za zastupanje više osoba u skladu s Tbr. 40. Tarife što iznosi 80,00 € (osamdeset eura), što ukupno iznosi 480,00 € (četiristo osamdeset eura). 
6. Slijedom navedenoga, okrivljenicima se za nužni izdatak branitelja priznaje iznos od 480,00 € (četiristo osamdeset eura.  
    
U Zagrebu 3. srpnja 2026.

  
  Zapisničarka								                Sutkinja
 Josipa Kovačić							                         Daniela Šola


Pouka o pravnom lijeku:
Protiv ovog rješenja dopuštena je žalba Visokom prekršajnom sudu RH u roku od 3 dana primitka ovog rješenja. Žalba se podnosi pisano u dva istovjetna primjerka, putem Općinskog prekršajnog suda u Zagrebu, bez naplate pristojbe, na adresu Zagreb, Avenija Dubrovnik 8, pozivom na gornji broj.


Dostaviti:
1. Računovodstvu ovog Suda, po pravomoćnosti,
2. I. okr. P.G.P. d.o.o., Dubrava 124, Zagreb, 
3. II. okr. Dubravko Kološ, Jurja Žerjavića 5, Zagreb,
4. III. okr. Boris Kološ, Gospočak 44A, Zagreb,
5. Branitelju, odvj. Andrija Zelenika, Ulica Pavla Šubića 9/IV, Zagreb,  
6. U spis.

